Ներկա պահին կատարված աշխատանքների և ուսումնասիրությունների արդյունքում կենտրոնի մասնագետները ունեն բուրգի ծագման մի քանի վարկած: Բոլոր վարկածներում շեշտը դրվում է բուրգի արհեստածին լինելու վրա: Հնարավոր է, որ բուրգը պատկանում է հայկական մշակույթին, քանի որ բուրգի մոտակայքում հայտնաբերվել են հայկական մշակույթին բնորոշ զարդաքանդակներ: Վարկածներից մեկը այն է, որ դա կուրգան է, բնորոշ քոչվոր ցեղերին՝ սկիֆերին, մոնղոլներին: Բուրգի ստորոտի մոտ տարբեր մասերում կան մեծ քարեր, որոնք ըստ տեղի գյուղացիների բուրգի վերևից են ընկել: Հնարավոր է որ դա եղել է արձան, որը բնորոշ է կուրգաններին: